ข้อดีของ Brave Browser ที่เกี่ยวข้องกับการเงินคืออะไร
Brave Browser ผสานความสามารถเข้ากับ decentralized application หรือ DApps และ decentralized finance หรือ DeFi อย่างสกุลเงินดิจิทัล ที่นับเป็นการก้าวเข้าสู่ยุคของ WEB 3.0 นั่นก็คือ ผู้ใช้งาน Brave Browser สามารถเลือกได้ว่าจะ “ดูโฆษณา” ผ่านระบบของ Brave Browser หรือไม่ โดยหากเลือกที่จะดู ระบบจะ “ให้ค่าตอบแทน” ผู้ใช้งานเป็น BAT (Basic Attention Token) หมายความว่าผู้ใช้งานมีสถานะของการเป็นเจ้าของข้อมูลของตัวเองอย่างแท้จริง ต่างจากยุค WEB 2.0 เดิมที่ข้อมูลต่างๆ ของผู้ใช้งานจะถูกแพลตฟอร์มนำไปใช้ประโยชน์หรือขายข้อมูลเพื่อนำไปใช้ในการยิงโฆษณาต่อไป

ในหน้าแรกของ Brave นอกจากเหนือจากจะแสดง Top Site หรือทางลัดสำหรับเว็บไซต์ต่างๆ ที่เราเข้าชมบ่อยๆแล้ว ยังมีเมนูสำหรับฟีเจอร์ต่างๆ ของ Brave ที่ด้านขวามือไม่ว่าจะเป็นบริการ Brave Talk แอปพลิเคชั่นสำหรับการประชุมออนไลน์ที่เน้นเรื่องความเป็นส่วนตัวมากขึ้น แต่ที่สำคัญก็คือ Brave Rewards ระบบสำหรับรับผลตอบแทนสำหรับการดูโฆษณาที่เรียกว่า Brave Private Ad

ผู้ใช้งาน Brave Browser สามารถมีรายได้จากการดูโฆษณาได้ด้วย โดยจะได้รับผลตอบแทนเป็น BAT (Basic Attention Token)  ที่มีราคาตามตลาดซื้อขาย (ณ วันที่ 30 ก.ย. 2022) อยู่ที่ราว 11.65 บาทต่อ 1 BAT โดยฟีเจอร์นี้จะแสดงผลจำนวน BAT Fund หรือรายได้รวมที่เราสะสมเอาไว้ โดยรายได้ในแต่ละเดือนที่แสดงผลแยกออกมาจะถูกโอนเข้าสู่ BAT Fund ทุกวันที่ 5 ของเดือนถัดไป

นอกจากนี้ผู้ใช้สามารถเลือกได้ว่าจะชมโฆษณาหรือไม่ชมโฆษณาก็ได้ หรือถ้าเลือกชม ขณะที่ท่องเว็บก็จะมี Push Notification ขึ้นมาที่มุมขวาล่างของจอ ซึ่งผู้ใช้งานก็สามารถเลือกได้ว่าต้องการให้โฆษณาแสดงผลถี่มากแค่ไหนตั้งแต่ 1 จนไปถึง 10 ครั้งต่อชั่วโมง ซึ่งรายได้เป็น BAT ก็จะแปรผันไปตามจำนวนโฆษณาที่ผู้ใช้งานรับชมด้วยนั่นเอง

จากการทดสอบใช้ Brave Browser 4-5 ชั่วโมง โดยตั้งค่าให้แสดงผลโฆษณา 10 ครั้งต่อชั่วโมงพบว่ามีรายได้ BAT เข้ามาที่ 0.218 BAT หรือคิดเป็นเงินไทยก็ราว 2.66 บาทเท่านั้น (อัตราแลกเปลี่ยนประจำวันที่ 30 ก.ย.2022 ) เป็นค่าตอบแทนที่น้อยนิดมาก คงไม่สามารถสร้างรายได้แบบจริงๆ จังๆ ได้ แต่เรียกได้ว่าเป็นค่าตอบแทนเล็กๆ น้อยๆที่ Brave หวังจะให้ผู้ใช้งานนำไปใช้ตอบแทนบรรดา Creator และ Publisher มากกว่า
4.ข่าวเศรษฐกิจและการเงิน